Mar 15,2017
మూడేండ్ల గరిష్టానికి టోకు ద్రవ్యోల్బణం
న్యూఢిల్లీ : టోకు ధరల ఆధారిత ద్రవ్యోల్బణం (డబ్ల్యుపీఐ) మూడేండ్ల గరిష్టానికి ఎగిసింది. ఈ ఏడాది జనవరిలో 5.25శాతం నమోదు కాగా ఫిబ్రవరిలో 6.55 శాతానికి చేరింది. ఆహార పదార్థాలు, అయిల్‌ ధరలు అంతకంతకు పెరగడంతో ద్రవ్యోల్బణ్యానికి ఆజ్యం పోశాయి. దీనికితోడు తయారీ ఉత్పత్తులలో క్షీణత చోటు చేసుకుంది. ఫిబ్రవరి నెలలో ఆహార ద్రవ్యోల్బణం 5శాతానికి ఎగబాకింది. కాగా జనవరి నెలలో ఇది 1.3శాతంగా ఉంది. ఫలితంగా పండ్లు, డ్రైప్రుట్స్‌ ప్రియం అయ్యాయి. కూరగాయలు ధరలు వరుసగా పడిపోయాయి. ఫిబ్రవరి నెలకు కూరగాయల ధరలు దిగిరావడంతో 32.3శాతం నుంచి 8శాతానికి చేరింది. పప్పు ధాన్యాలు 0.8శాతం తగ్గి 6.2శాతంగా నమోదు అయ్యింది. ఆహారేతర వస్తువులు ద్రవ్యోల్బణం 2శాతం నుంచి 6.5శాతంగా నమోదైంది. ఈ మేరకు కేంద్ర వాణిజ్య, పరిశ్రమల మంత్రిత్వశాఖ మంగళవారం గణాంకాలు విడుదల చేసింది. ఇక అయిల్‌ ధరలు జనవరిలో 18.1శాతం ఉండగా, ఫిబ్రవరిలో 21శాతానికి ఎగిసింది. తయారీ ఉత్పత్తులు ద్రవ్యోల్బణం 3.66శాతం నుంచి 3.99శాతానికి పడింది. ఫిబ్రవరిలో డాలరుతో మారకంలో రూపాయి మరింత బలపడడమే టోకు ద్రవ్యోల్బణం సూచీ 39 నెలల గరిష్టానికి చేరడానికి ప్రధాన కారణమని విశ్లేషకులు అంచనా వేశారు.
నాలుగు నెలల గరిష్టానికి రిటైల్‌ ...
ఫిబ్రవరి నెలకు వినియోగ ధరల సూచీ (సీపీఐ) ఆధారిత రిటైల్‌ ద్రవ్యోల్బణం రేటు భారీగా పెరిగింది. కాగా ఫిబ్రవరి నెలకు గానూ 3.65శాతంగా నమోదైంది. జనవరిలో ఇది 3.17శాతంగా ఉంది. ప్రధానంగా ఆహార ద్రవ్యోల్బణం ఫిబ్రవరి మాసానికిగాను 2.01శాతంగా నిలిచింది. గత నెలలో ఇది 0.61శాతంగా నమోదు అయ్యింది.
మీ స్నేహితులకు రికమెండ్ చెయ్యండి